CELEX: 62022TN0080
Language: da
Date: 2022-02-14 00:00:00
Title: Sag T-80/22: Sag anlagt den 14. februar 2022 — OF mod Kommissionen

28.3.2022   
            
            
               DA
            
            
               Den Europæiske Unions Tidende
            
            
               C 138/32
            
         
      Sag anlagt den 14. februar 2022 — OF mod Kommissionen
      (Sag T-80/22)
      (2022/C 138/37)
      Processprog: fransk
      
         Parter
      
      
         Sagsøger: OF (ved advokat N. de Montigny)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Principalt:
                  
                              —
                           
                           
                              Annullation af PMO.1’s afgørelse af 13. april 2021 om afslag på at forlænge familietillæggene som følge af afholdelsen af udgifterne til ægtefællens børn.
                           
                        
                              —
                           
                           
                              Annullation af PMO.1’s afgørelse af 10. maj 2021 om anvendelse af artikel 85, vedtaget i medfør af afgørelsen af 13. april 2021.
                           
                        
                              —
                           
                           
                              Om fornødent annullation af afgørelsen om afslag på klagen af 12. november 2021.
                           
                        
            
                  —
               
               
                  Subsidiært:
                  
                              —
                           
                           
                              Sagsøgte tilpligtes at betale en godtgørelse for den psykologiske skade og det økonomiske tab som følge af den administrative fejl, som administrationen har begået, opgjort til 56 504,61 EUR.
                           
                        
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for påstanden om annullation af PMO.1’s afgørelse af 13. april 2021 om afslag på at forlænge familietillæggene som følge af afholdelsen af udgifterne til ægtefællens børn, har sagsøgeren fremført fire anbringender.
      
                  1.
               
               
                  Første anbringende om en retlig og faktisk fejl, en forkert og selvmodsigende begrundelse, en skærpelse af bevisbyrden, manglende hensyntagen til de særlige omstændigheder i det foreliggende tilfælde og tilsidesættelse af begrebet underhold.
               
            
                  2.
               
               
                  Andet anbringende om tilsidesættelse af princippet om forudsigelighed, af retssikkerhedsprincippet og af princippet om en ensartet anvendelse over tid af vedtægten for tjenestemænd i Den Europæiske Union (herefter »vedtægten«) samt en utilstrækkelig begrundelse.
               
            
                  3.
               
               
                  Tredje anbringende om tilsidesættelse af princippet om god forvaltning, positiv særbehandling, ulovlig afvisning af en legaliseret attest, tilsidesættelse af omsorgspligten og tilsidesættelse af enhver persons ret til at blive hørt, inden der træffes en afgørelse, der berører vedkommendes interesser eller situation.
               
            
                  4.
               
               
                  Fjerde anbringende om anlæggelse af et åbenbart urigtigt skøn for så vidt angår sagsøgerens situation og den faktiske afholdelse af udgifterne til ægtefællens børn.
               
            Sagsøgeren har til støtte for påstanden om annullation af PMO.1’s afgørelse af 10. maj 2021 om anvendelse af artikel 85, vedtaget i medfør af afgørelsen af 13. april 2021, fremført to anbringender.
      
                  1.
               
               
                  Første anbringende om tilsidesættelse af retten til at blive hørt.
               
            
                  2.
               
               
                  Andet anbringende om tilsidesættelse af vedtægtens artikel 85 og af de betingelser, der er fastsat for at iværksætte en tilbagesøgning af fejlagtigt udbetalte beløb.